Grøvdal saavutti Berliinin EM-kilpailuissa 2018 pronssia 3 000 metrin estejuoksussa ajalla 9.24,46. Saman vuoden maastojuoksun EM-kilpailuissa hän sai jälleen pronssia. Glasgow'n sisäratojen EM-kilpailuissa 2019 hän sijoittui 3 000 metrillä viidenneksi. Dohan MM-kilpailuissa 2019 hän sijoittui estejuoksussa 13:nneksi ja keskeytti 5 000 metrin alkuerissä. Myöhemmin samana vuonna hän saavutti maastojuoksun EM-hopeaa Lissabonissa.